CELEX: 32012D0141
Language: lt
Date: 1330992000000
Title: 2012/141/ES: 2012 m. kovo 6 d. Komisijos įgyvendinimo sprendimas dėl skubių pasiutligės priežiūros priemonių šiaurės Graikijoje finansavimo (pranešta dokumentu Nr. C(2012) 1354)

8.3.2012   
            
            
               LT
            
            
               Europos Sąjungos oficialusis leidinys
            
            
               L 69/17
            
         KOMISIJOS ĮGYVENDINIMO SPRENDIMAS
   2012 m. kovo 6 d.
   dėl skubių pasiutligės priežiūros priemonių šiaurės Graikijoje finansavimo
   (pranešta dokumentu Nr. C(2012) 1354)
   (Tekstas autentiškas tik graikų kalba)
   (2012/141/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 25 d. Tarybos sprendimą 2009/470/EB dėl išlaidų veterinarijos srityje (1), ypač į jo 8 straipsnio 2 dalį,
   kadangi:
   
               (1)
            
            
               Sprendime 2009/470/EB nustatyta, kad jeigu valstybei narei tiesiogiai kyla pavojus dėl minėto sprendimo I priede nurodytos ligos atsiradimo arba plitimo trečiosios šalies ar valstybės narės teritorijoje, gali būti nuspręsta patvirtinti konkrečiai padėčiai skirtas priemones ir skirti Sąjungos finansinį įnašą priemonėms, kurios laikomos ypač reikalingomis, kad veiksmai būtų sėkmingi, finansuoti;
            
         
               (2)
            
            
               pasiutligė yra gyvūnų liga, kuria daugiausia serga laukiniai ir naminiai mėsėdžiai ir kuri sukelia rimtų padarinių visuomenės sveikatai. Tai viena iš ligų, išvardytų Sprendimo 2009/470/EB I priede;
            
         
               (3)
            
            
               nuo 1987 m. Graikijoje pasiutligės atvejų nenustatyta. Vis dėlto, neseniai nustačius tos ligos atvejų buvusioje Jugoslavijos Respublikoje Makedonijoje, būtina skubiai sustiprinti pasiutligės priežiūrą šiaurės Graikijoje ir nustatyti, ar ši liga plinta tos valstybės narės teritorijoje ir kokiu mastu reikia skiepyti mėsėdžius šeriamaisiais skiepais, kad būtų sustabdytas tos ligos plitimas ir ji būtų išnaikinta;
            
         
               (4)
            
            
               2012 m. sausio 27 d. Graikija pateikė Komisijai skubių sustiprintos pasiutligės priežiūros veiksmų planą (toliau – planas). Komisija įvertino planą ir nusprendė, kad jis yra priimtinas. Todėl tikslinga, kad Sąjunga finansuotų kai kurias tame plane nustatytas priemones;
            
         
               (5)
            
            
               Graikija informavo Komisiją, kad, norint atlikti daugiau planui įgyvendinti reikalingų tyrimų, jos nacionalinėje etaloninėje pasiutligės tyrimo laboratorijoje trūksta darbuotojų. Atsižvelgiant į nepalankią dabartinę finansinę padėtį ir į būtinybę nustatyti ir įgyvendinti planą, su laboratorijos darbuotojais, specialiai įdarbintais laboratoriniams tyrimams pagal planą atlikti, susijusios išlaidos turėtų būtų priskirtos prie tinkamų finansuoti iš Sąjungos lėšų išlaidų;
            
         
               (6)
            
            
               kadangi planą būtina skubiai įgyvendinti, Sąjungos finansinis įnašas gali būti pagrįstai skiriamas priemonėms, galiojančioms nuo 2012 m. sausio 27 d., kai planas pateiktas Komisijai prašant finansavimo, finansuoti;
            
         
               (7)
            
            
               šis sprendimas yra finansavimo sprendimas, kaip apibrėžta Finansinio reglamento 75 straipsnyje;
            
         
               (8)
            
            
               šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Šiuo sprendimu patvirtinamas Sąjungos finansinis įnašas, skirtas 2012 m. sausio 27 d. Graikijos Komisijai pateiktam skubių pasiutligės priežiūros veiksmų planui (toliau – planas) 2012 m. sausio 27 d.–2012 m. gruodžio 31 d. laikotarpiu finansuoti (toliau – finansinis įnašas).
   2 straipsnis
   1.   Finansinis įnašas iš viso neviršija 60 000 EUR.
   2.   Finansinis įnašas yra vienkartinė 5 EUR išmoka už sugautą ir pasiutligės tyrimui pagal planą atlikti nusiųstą laukinį gyvūną.
   3.   Iš finansinio įnašo kompensuojami 75 % pagal planą patiriamų išlaidų laboratoriniams tyrimams, skirtiems pasiutligės užkratui aptikti ir pasiutligės virusui išskirti ir apibūdinti, atlikti.
   Šios išlaidos yra:
   
               a)
            
            
               tyrimų rinkinių, reagentų ir visų laboratorijos tyrimams naudojamų reikmenų pirkimo išlaidos;
            
         
               b)
            
            
               pridėtinės išlaidos, sudarančios 7 % visos a punkte nurodytų išlaidų sumos.
            
         Vis dėlto, didžiausia už fluorescuojančių antikūnų tyrimą (FAT) kompensuotinų išlaidų bendra suma neviršija 12 EUR už tyrimą.
   4.   Iš finansinio įnašo kompensuojami 75 % išlaidų, susijusių su darbuotojais, specialiai įdarbintais 3 skirsnyje nurodytiems laboratoriniams tyrimams atlikti.
   Šios išlaidos yra:
   
               a)
            
            
               darbuotojams mokami atlyginimai arba faktinės algos kartu su socialinio draudimo įmokomis bei kitos su atlyginimu susijusios teisės aktais nustatytos išlaidos;
            
         
               b)
            
            
               pridėtinės išlaidos, sudarančios 7 % visos a punkte nurodytų išlaidų sumos.
            
         Tačiau didžiausia kompensuotinų su darbuotojais susijusių išlaidų bendra suma neviršija 25 000 EUR.
   3 straipsnis
   1.   Finansinis įnašas skiriamas su sąlyga, kad Graikija:
   
               a)
            
            
               įgyvendina planą pagal atitinkamas Sąjungos teisės nuostatas, įskaitant taisykles dėl konkurencijos, viešųjų sutarčių sudarymo ir valstybės pagalbos;
            
         
               b)
            
            
               pagal I priedą pateikia Komisijai tarpines technines ataskaitas ne vėliau kaip:
               
                           i)
                        
                        
                           2012 m. gegužės 31 d. už 2012 m. sausio 27 d.–2012 m. balandžio 30 d. laikotarpį;
                        
                     
                           ii)
                        
                        
                           2012 m. rugsėjo 30 d. už 2012 m. gegužės 1 d.–2012 m. rugpjūčio 31 d. laikotarpį;
                        
                     
         
               c)
            
            
               ne vėliau kaip 2013 m. vasario 28 d. pateikia 2012 m. sausio 27 d.–2012 m. gruodžio 31 d. laikotarpio galutinę techninę ataskaitą ir finansinę ataskaitą pagal I ir II priedus;
            
         
               d)
            
            
               tinkamai įgyvendina plane nustatytas priemones.
            
         2.   Jeigu Graikija neįvykdo 1 dalyje nustatytų sąlygų, Komisija sumažina finansinį įnašą, atsižvelgdama į neįvykdytų sąlygų pobūdį ir svarbą ir Sąjungos patirtus finansinius nuostolius.
   4 straipsnis
   Šis sprendimas taikomas nuo 2012 m. sausio 27 d.
   5 straipsnis
   Šis sprendimas skirtas Graikijos Respublikai.
   
      Priimta Briuselyje 2012 m. kovo 6 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 155, 2009 6 18, p. 30.
   
      I PRIEDAS
      3 straipsnio 1 dalies b ir c punktuose nurodytose techninėse ataskaitose turi būti pateikiama bent ši informacija:
      
                  
                     Ataskaitinis laikotarpis: nuo _ iki _.
                  
               
               
                  Tarpinė techninė ataskaita 
                  Galutinė techninė ataskaita 
               
            A.   Su pasiutligės priežiūra susiję tyrimai ir rezultatai:
      
      
                  Prefektūra
               
               
                  Rūšis
               
               
                  Tyrimo tipas
               
               
                  Tirtų gyvūnų skaičius
               
               
                  Teigiamas
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            B.   Techninis padėties įvertinimas ir iškilę sunkumai.
      
   
   
      II PRIEDAS
      3 straipsnio 1 dalies c punkte nurodytoje finansinėje ataskaitoje turi būti pateikiama bent ši informacija:
      
                  
                     Bendrai finansuoti tinkamos priemonės
                  
               
            
                  
                     Laboratoriniai tyrimai
                  
               
            
                   
               
               
                  Tyrimo tipas
               
               
                  Tirtų gyvūnų skaičius
               
               
                  Atliktų tyrimų skaičius
               
               
                  Atliktų tyrimų kaina be pridėtinių išlaidų
               
            
                  Pasiutligės viruso antigeno nustatymas
               
               
                  FAT
               
               
                   
               
               
                   
               
               
                   
               
            
                  PGR
               
               
                   
               
               
                   
               
               
                   
               
            
                  kitas (nurodyti)
               
               
                   
               
               
                   
               
               
                   
               
            
                  Pasiutligės viruso atskyrimas/apibūdinimas
               
               
                  Seka
               
               
                   
               
               
                   
               
               
                   
               
            
                  kitas (nurodyti)
               
               
                   
               
               
                   
               
               
                   
               
            
                  Iš viso
               
               
                   
               
               
                   
               
               
                   
               
               
                   
               
            
                  
                     Laboratorijos darbuotojai, specialiai įdarbinti planui įgyvendinti
                  
               
            
                  Pavardė
               
               
                  Statusas (nuolatinis/laikinas)
               
               
                  Sutarties trukmė
               
               
                  Sumokėta suma
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
         Patvirtinu, kad:
      
      
                  —
               
               
                  
                     šios išlaidos yra faktiškai patirtos išlaidos, tiksliai užfiksuotos apskaitoje ir atitinka Komisijos įgyvendinimo sprendimo 2012/141/ES nuostatas,
               
            
                  —
               
               
                  
                     šiam planui įgyvendinti nebuvo prašoma skirti kito Sąjungos įnašo ir visos už pagal programą vykdomus veiksmus gautos pajamos deklaruojamos Komisijai,
               
            
                  —
               
               
                  
                     planas buvo įgyvendintas pagal atitinkamas Sąjungos teisės nuostatas, įskaitant taisykles dėl konkurencijos, viešųjų sutarčių sudarymo ir valstybės pagalbos,
               
            
                  —
               
               
                  
                     taikomos kontrolės procedūros, visų pirma skirtos deklaruojamų sumų tikslumui patikrinti, siekiant išvengti pažeidimų, juos nustatyti ir ištaisyti.
               
            
         Data
      
      
         Direktoriaus pavardė ir parašas